Beki

De Beki ass eng Regionalwärung am Kanton Réiden, déi den 2. Januar 2013 agefouert gouf a parallel zum Euro zirkuléiert.

Ee Beki entsprécht engem Euro. Am Géigesaz zum Euro ass de Beki kee gesetzlecht Mëttel fir ze bezuelen. Säi Benotzen ass e fräiwëllegen Accord tëscht Membere vun engem Veräin, der Asbl De Kär, fir eppes (an deem Fall de Beki) als Bezuel-, Tausch,- a Schenkungsmëttel ze benotzenOp der Récksäit vum 1-Beki-Schäi steet: "1 Beki entsprécht 1 €. Akafsbong, gëlteg bei de Membere vun "De Kär a.s.b.l." bis zum 31.12.2015.".

Et gëtt Schäiner vun 1, 2, 5, 10, 20 oder 50 Beki. D'Zil ass et, déi regional Kafgewunnechten ze renforcéieren. Den Design vun de Beki-Geldschäiner ass vun der Kënschtlerin Patricia Lippert entworf ginn.

Als Undenken un de Camille Gira, fréiere Buergermeeschter vu Biekerech, koum Enn Mee 2019 eng Spezialeditioun vu sechs ënnerschiddleche Schäiner eraus, déi vu sechs verschiddene Kënschtler entworf goufenBeki-Veräin "De Kär" mat neie Bekien als Hommage un de Camille Gira op rtl.lu de 6. Juni 2019.

 Bilan no engem Joer 
Vun de ronn 150.000 Beki, déi 2013 am Ëmlaf waren, goufe bis Enn des Joers der 87.000 zeréck an Euro getosch. "De Kär ASBL" krut 2013 eng 199 Membere bäi an huet no engem Joer 370 Leit gezielt. Och d'Plazen, wou ee ka mat Beki bezuelen, si vun 41 op 71 geklommen"150.000 Beki 2013 am Ëmlaf, 87.000 zréck an Euro getosch". rtl.lu, 29.01.2014, 08:32:46..

 Bilan no zéng Joer 
An den 10 Joer goufen am Ganzen 1,72 Milliounen Euro a Beki gewiesselt. Am Joer 2022 waren 246.921 Beki am Ëmlaf, um Enn vum Joer waren et der 197.683. Iwwer 100 Betriber am Kanton Réiden akzeptéieren de Beki. Mat 100 Beki géif en Ëmsaz vu 600 Beki gemaach ginn an d'Kafkraaft wier un d'Regioun gebonnen, seet de Max Hilbert, de Koordinator vum Beki. Esou wier bis elo en Ëmsaz vun 10 bis 13 Milliounen Euro gemaach ginn. 1 Beki gëtt duerchschnëttlech sechsmol weider ginn, ier en an Euro ëmgewiesselt gëtt. Beim Wiessel an Euro gi 5 Prozent an d'Regioun investéiert. D'Betriber stellen awer fest, datt manner Beki am Ëmlaf sinn, wéi nach viru Joren.; Der Beki bringt Einwohner und Läden zusammen., Luxemburger Wort, 7.3.2023 S. 8-9

 Literatur 
 Sinner, M., 2016. Do rullt de Beki. d'Lëtzebuerger Land vum 15. Januar 2016, S. 10.

 Um Spaweck 
 beki.lu - Websäit vum Beki
 Wort.lu: "Beki": Erste Regionalwährung Luxemburgs vorgestellt
 Tageblatt.lu: Der "Beki" nimmt Formen an

Kategorie:Regional Wärungen
Kategorie:Kanton Réiden